

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/20-01/4**

**URBROJ: 2198/31-02-20-2**

**U Gračacu, 15. srpnja 2020. g.**

**ZAPISNIK**

22. sjednice Općinskog vijeća Općine Gračac održane 15. srpnja 2020. g. s početkom u 17,00 sati u općinskoj vijećnici

Predsjednik otvara sjednicu i pozdravlja nazočne. Prozivanjem vijećnika utvrđuje da su:

NAZOČNI VIJEĆNICI: Tadija Šišić, Ružica Tulumović, Viktor Kupčak, Zlatko Burić, Momir Japundžić, Nebojša Rađenović, Dajana Šušnja Jasenko.

NENAZOČNI VIJEĆNICI: Berislav Crepulja (naknadno nazočan), Rade Dubajić, Goran Đekić, Tomo Delač, Slavica Miličić i Milorad Stanisavljević.

Pri prozivanju je nazočno 7 od 13 vijećnika, stoga postoji kvorum za pravovaljano održavanje sjednice.

OSTALI NAZOČNI: zamjenik općinske načelnice koji obnaša dužnost općinskog načelnika Robert Juko, zamjenica Rajka Rađenović, pročelnica Jedinstvenog upravnog odjela Općine Gračac Bojana Fumić, službenice Nikolina Benić, Anka Šulentić i Svjetlana Valjin, direktor trgovačkih društava „Gračac vodovod i odvodnja“ te „Gračac čistoća“, Marko Gale, Nikolina Mrdalj, direktorica Aurora projecting j.d.o.o. Opuzen.

Predsjednik otvara aktualni sat u 17, 03.

Nebojša Rađenović: djelatnik Čistoće u Srbu je dobio otkaz, katastrofa, tamo ništa nije odrađeno, ni na groblju ništa. Predsjednik: više ovdje nije načelnica, dužnost sada obnaša zamjenik Robert Juko, dobit ćete odgovor. Zamjenik Robert Juko: išao sam s direktorom gore, teška je situacija, ja sam s kolegicom razgovarao, dala mi je fotografije, rekao sam da se to prvom prilikom odradi. Nebojša Rađenović- tamo sad niti jedan djelatnik nije zaposlen. Robert Juko: ne znam kakav je tu ugovor, ako ima prostora za to i ako ima djelatnik koji će stvarno raditi. Nebojša Rađenović: treba ispitati. Robert Juko– nadam se će to biti riješeno. Utvrđuje se da je na sjednicu pristupio i vijećnik Berislav Crepulja, tako da je 8 nazočnih vijećnika. Predsjednik Šišić- gospođa Nikolina Mrdalj je pozvana da nam svima pojasni sve potrebno oko postupka izrade Programa raspolaganja poljoprivrednim zemljište, obzirom na sve okolnosti. Nikolina Mrdalj: dolazim iz Opuzena, kroz neke druge projekte upoznala sam bivšu načelnicu, situacija ovdje je neusporediva s Opuzenom. U svakom slučaju ostvarili smo poslovnu suradnju, ja sam započela s izradom. Prije ste imali obavezu u zakonskom roku izraditi programe i poslati ih Ministarstvu poljoprivrede na suglasnost, ono je pobrojalo razloge za uskraćivanje suglasnosti, ne znam jeste li upoznati. Ukratko ću objasniti: ne radi se zakulisno program niti išta u tom pravcu, nije nikada traženo od mene nešto u smislu kako da ja to radim. Očitovanje na program je završilo time da se akti o donošenju mora poništiti i ponovno pokrenuti sva procedura. Ja sam time bila u startnoj poziciji, općinske službe su cijelo vrijeme i dalje prikupljale dokumentaciju. Z. k. čestice nisu bile označene, očitovanja za povrat imovine nisu bila dobra jer iz Ureda državne uprave su se očitovali da oni ne vode zahtjeve po česticama i površinama, što Ministarstvo poljoprivrede ne priznaje, one idu u program, ali s napomenom da je to do povrata, neke nisu u digitalnom obliku, neke u pisanom. Vi ste tada ispunili zakonsku formu da se kakav takav uputi ministarstvu na suglasnost da vam ne bi županija preuzela raspolaganje. Svakom je postalo jasno da se ne može niti je dobro za mještane da se zemlja ne obrađuje, prihodi idu većim dijelom Općini Gračac, ova općina je mogla dobar dio svog proračuna temeljiti na tome, Nataša se bila zauzela da se to riješi, znala sam što znači prikupljanje dokumentacije, no krenuti u izradu sam mogla tek kad mi ministarstvo potvrdi da se s ovakvim z. k. stanjem uopće može ići. Traži zakon čisto vlasništvo RH. Kada svu sve jedinice lokalne samouprave kretale s programom dobile su popis čestica od katastra. Počela sam filtrirati čisto vlasništvo ili posjed RH, jer vidjela sam i suvlasništva RH i 25 privatnika, to ne može. Izborili smo se da priznaju posjedovne listove na RH jer za dio kat. općina nema zemljišnih knjiga. Iako posjed ne znači vlasništvo, ogromna je površina u pitanju, na gubitku bi bile i općina i država ako i s posjedom ne idu u program, svi su zapravo na gubitku, stoga smo dobili zeleno svjetlo da se ide i s kat. česticama u posjedu. Osim toga, samo nekoliko k.o. u ovom zemljišnoknjižnom odjelu je elektronski, ostalo one rade ručno. Dio knjiga je izgorjeo, ima samo posjed, no odobrili su sve 32 kat. općine. Onda je došlo do čistke jer na puno čestica ima upisanih privatnika, one se stavljaju sada van programa da ne bi bilo da ne prođe sve ostalo. Nekoliko tisuća čestica je zbog toga otpalo. Zapravo neki problemi uopće ne ovise na općini, ne znam kako ćete ih rješavati. Ono što obilježe kao šume- a to je ogroman dio, 9250 kat. čestica im je poslano, više od 3 tisuće su obilježili da su pod šumsko gospodarskom osnovom. Nije mi bilo jasno pa sam gledala, česticu od nekoliko stotina tisuća kvadrata traže da stave u osnovu, a u stvarnosti predstavlja pašnjak s kamenjem i na rubu 5 stabala. Oni traže da općina ocijeni je li veći trošak privođenja svrsi ili da oni to stave u šumsko gospodarsku osnovu. Savjetovala sam da se to isprinta i dostavi Ministarstvu poljoprivrede neka njihove stručne službe ocjene je li to šumsko zemljište. Treba se boriti za svaki kvadrat, puno obitelji može živjeti od toga. Svi skupa kao vlast morate se time više pozabaviti. Što se tiče Hrvatskih voda Rijeka i Split, dobra je suradnja, iako je bilo muke da se oni očituju kako Ministarstvo poljoprivrede prihvaća. Zbog jednog potočića oni nisu davali cijelu česticu. Anka Šulentić: Rijeka se očitovala dobro, Split je sve izbacivao. Nikolina Mrdalj: borili smo se da se potrude obilježiti ono što je isključivo šumsko ili javno vodno dobro ili dijelom jer dijelom može u program. U natječaju će se kod takvih čestica dati napomena ako ima ograničenja npr. morate biti odmaknuti od kanala 5 ili 10 metara. Bojana mi je rekla za izmjeru. Bojana Fumić: Općina Gračac prijavila se na poziv za iskaz interesa za petogodišnji program državne izmjere Državnoj geodetskoj upravi prije više od godinu dana, nedavno sam na upit dobila informaciju da još nije niti godišnji program izrađen. Državnom izmjerom riješilo bi se dosta situacija, i nam i građanima. Nikolina Mrdalj: u otkup se ne može bez 1/1 vlasništva. Anka Šulentić- ovisi koliko vijeće zauzme stav da netko najviše može dobiti. Imali smo prije 1000 ha maksimalno, da li to ostaviti ili ići na manje. Viktor Kupčak: kolika je zakupnina? Anka Šulentić- pretpostavljam da će većina ići na dvostruke cijene, ovisi o naravi, mislim da je oko 260 kuna po hektaru. Predsjednik Šišić- tu će trebati konsenzus. Robert Juko: zato sam i htio da vijećnici razmisle o tome. Nikolina Mrdalj- puno je čestica zbog tih očitovanja otpalo. Na prvom programu imali ste više, moje je mišljenje da je 1000 ha previše. Nebojša Rađenović- prednost bi trebali imati domaći ljudi. Nikolina Mrdalj- izrada programa je u završnoj fazi, čekamo dodatna očitovanja. Iza toga ide prijedlog, županiji na prethodno mišljenje pa vijeću pa na javni uvid, ekološka mreža, nakon uvida opet na usvajanje pa ministarstvu. Tek po suglasnosti na program se ide u natječaj. Za provedbu natječaja morate imenovati povjerenstvo za natječaj, ono pregledava i ocjenjuje ponude, sva dokumentacija povjerenstva već je propisana. Sve je popraćeno uredbama. Kad povjerenstvo donese prijedlog odluke sa zapisnikom s tabličnim prikazom svih ponuda, vijeće donosi odluku, ali ne i konačno nego ministarstvo kojemu dostavljate kompletan postupak i sve materijale. Vi ste specifični, ovdje nije kao u Slavoniji jedna oranica. Ovo što je vijećnik pitao je domicilnost. Anka Šulentić: zakonom je propisano tko ima prednost, 1. je stočar koji nema dovoljno- čl. 36 zatim mladi poljoprivrednik itd. Nikolina Mrdalj- ne mogu se prilagođavati prednosti mimo zakona. Pojašnjava primjer općina nastalih podjelom bivše Općine Metković 1997. godine (Zažablje, Slivno, Kula Norinska, Opuzen). Između dvije općine je granica rijeka Neretva. U jednom nemaju ni školu ni vrtić, 90% ljudi obrađuje zemlju u Opuzenu a ne u Slivnu. Ne možete mimo zakona, svim zainteresiranima trebate objasniti da ne opstruiraju samo zato što nekima ne paše, jer tako svi gube, treba svatko sebe kroz propisane uvjete gledati. U programu će se onaj tko se javlja navoditi čime se bavi. Anka Šulentić- morat će se kroz zakup privesti svrsi. Predsjednik- ovo je sada do donošenja programa, dalje će biti druge faze pa ćemo razjašnjavati, danas ste tu zbog programa. Nikolina Mrdalj- nikakav natječaj nije još u pitanju, ja radim na programu, mučimo se donijeti program. Anka Šulentić čita prednosti propisane čl. 36. Odluka o poništenju se morala donijeti. Predsjednik zaključuje aktualni sat u 18, 13.

Predsjednik predlaže

**DNEVNI RED:**

1. Prijedlog Izvještaja o izvršenju Proračuna Općine Gračac za period od 1.1. do

31. 12. 2019. godine

2. Prijedlog Zaključka o usvajanju Izvješća o izvršenju Programa održavanja

komunalne infrastrukture na području Općine Gračac za 2019. godinu

3. Prijedlog Zaključka o usvajanju Izvješća o izvršenju Programa građenja

komunalne infrastrukture na području Općine Gračac za 2019. godinu

4. Prijedlog Zaključka o usvajanju Izvješća o realizaciji Programa utroška sredstava

od prodaje obiteljske kuće ili stana u državnom vlasništvu na području Općine

Gračac u 2019. godini

5. Prijedlog Zaključka o usvajanju Izvješća o realizaciji Programa utroška sredstava

šumskog doprinosa za 2019. godinu

6. Prijedlog Zaključka o usvajanju Izvješća o realizaciji Programa utroška sredstava

naknade za zadržavanje nezakonito izgrađene zgrade u prostoru za 2019. godinu

7. Prijedlog Zaključka o usvajanju Izvješća o realizaciji Programa utroška sredstava

od prodaje, zakupa, zakupa za ribnjake, prodaje i davanja na korištenje

poljoprivrednog zemljišta i naknade za promjenu namjene poljoprivrednog

zemljišta u vlasništvu Republike Hrvatske za 2019. godinu

8. Prijedlog Zaključka (o usvajanju Izvješća o lokacijama i količinama odbačenog

otpada te troškovima uklanjanja odbačenog otpada na području Općine Gračac

za 2019. godinu)

9. Prijedlog Odluke o izmjenama i dopunama Odluke o osnivanju javne Vatrogasne

postrojbe Gračac

10.Prijedlog Odluke o davanju prethodne suglasnosti na prijedlog Statuta

Vatrogasne postrojbe Gračac

11.Prijedlog Godišnjeg provedbenog plana unapređenja zaštite od požara za

područje Općine Gračac za 2020. godinu

12.Prijedlog Plana operativne provedbe Programa aktivnosti u provedbi posebnih

mjera zaštite od požara od interesa za Općinu Gračac u 2020. godini

13.Prijedlog Zaključka (imenovanje mrtvozornika)

Prijedloga za izmjene i dopune nema. Vijećnici s 8 ZA- jednoglasno (od 8 nazočnih vijećnika), usvajaju dnevni red koji glasi:

**DNEVNI RED:**

1. Prijedlog Izvještaja o izvršenju Proračuna Općine Gračac za period od 1.1. do

31. 12. 2019. godine

2. Prijedlog Zaključka o usvajanju Izvješća o izvršenju Programa održavanja

komunalne infrastrukture na području Općine Gračac za 2019. godinu

3. Prijedlog Zaključka o usvajanju Izvješća o izvršenju Programa građenja

komunalne infrastrukture na području Općine Gračac za 2019. godinu

4. Prijedlog Zaključka o usvajanju Izvješća o realizaciji Programa utroška sredstava

od prodaje obiteljske kuće ili stana u državnom vlasništvu na području Općine

Gračac u 2019. godini

5. Prijedlog Zaključka o usvajanju Izvješća o realizaciji Programa utroška sredstava

šumskog doprinosa za 2019. godinu

6. Prijedlog Zaključka o usvajanju Izvješća o realizaciji Programa utroška sredstava

naknade za zadržavanje nezakonito izgrađene zgrade u prostoru za 2019. godinu

7. Prijedlog Zaključka o usvajanju Izvješća o realizaciji Programa utroška sredstava

od prodaje, zakupa, zakupa za ribnjake, prodaje i davanja na korištenje

poljoprivrednog zemljišta i naknade za promjenu namjene poljoprivrednog

zemljišta u vlasništvu Republike Hrvatske za 2019. godinu

8. Prijedlog Zaključka (o usvajanju Izvješća o lokacijama i količinama odbačenog

otpada te troškovima uklanjanja odbačenog otpada na području Općine Gračac

za 2019. godinu)

9. Prijedlog Odluke o izmjenama i dopunama Odluke o osnivanju javne Vatrogasne

postrojbe Gračac

10.Prijedlog Odluke o davanju prethodne suglasnosti na prijedlog Statuta

Vatrogasne postrojbe Gračac

11.Prijedlog Godišnjeg provedbenog plana unapređenja zaštite od požara za

područje Općine Gračac za 2020. godinu

12.Prijedlog Plana operativne provedbe Programa aktivnosti u provedbi posebnih

mjera zaštite od požara od interesa za Općinu Gračac u 2020. godini

13.Prijedlog Zaključka (imenovanje mrtvozornika)

Prije prelaska na 1. točku dnevnog reda predsjednik poziva vijećnike da se izjasne o eventualnim primjedbama na zapisnik s prethodne, 21. sjednice. Primjedbi nema te se isti smatra jednoglasno usvojenim. Predsjednik još želi upoznati vijećnike s priznanjem koje je Općina Gračac dobila od Instituta za javne financije na temelju istraživanja transparentnosti proračuna županija, gradova i općina (studeni 2019.-travanj 2020.). Općina Gračac je od mogućih 0-5 dobila ocjenu 5.

**Ad/1** Prijedlog Izvještaja o izvršenju Proračuna Općine Gračac za period od 1.1. do 31. 12. 2019. godine. Ispred predlagatelja izvještaj koji je dostavljen u pisanom obliku obrazlaže voditeljica Odsjeka za proračun i financije Nikolina Benić: jedan od najvažnijih dokumenata je ovaj izvještaj, daje presjek 2019. godine. opći i posebni dio. Ukratko čita sadržaj, obrazloženje prihoda i primitaka, manjak. Imali smo 4 rebalansa, za neke stavke nismo imali dovoljno prihoda. Obveze su nešto više od prošlih godina, zbog projekta Zaželi, dobili smo predujam, rashodi knjiženi, no preostali predujam je kao obveza. Iznosi provođene projekte. Predsjednik: pohvala Instituta za javne financije je pohvala svima vama i bivšoj načelnici. Otvara raspravu. Prijava za raspravu nema. Predsjednik daje prijedlog Izvještaja o izvršenju Proračuna Općine Gračac za period od 1.1. do 31. 12. 2019. godine na glasovanje. Vijećnici s 7 ZA, 1 PROTIV, nitko uzdržan- većinom glasova (od 8 nazočnih vijećnika) donose

**Izvještaj o izvršenju Proračuna Općine Gračac za period**

**od 1.1. do 31. 12. 2019. godine**

koji se prilaže i sastavni je dio ovog zapisnika.

**Ad/2** Prijedlog Zaključka o usvajanju Izvješća o izvršenju Programa održavanja komunalne infrastrukture na području Općine Gračac za 2019. godinu. Obrazlaže Svjetlana Valjin, pomoćnik pročelnika (Odsjek za komunalni sustav i prostorno uređenje): izvještaj je nešto razrađeniji nego do sada, po uputama ministarstva. Što se tiče primjedbi za Srb radilo se, možda dinamika nije kako se očekuje, ali je izvršeno. Dosta je išlo u poboljšavanje javnih površina, dosta sredstava za javnu rasvjetu zbog proširenja, ali ne puno jer se uštedjelo uvođenjem led rasvjete. Naknada za obnovljive izvore energije nam je poskupila troškove. Predsjednik otvara raspravu. Nebojša Rađenović: održavanje groblja, groblje Vrtina u Srbu, još od 2019. godine nije ništa rađeno. Svjetlana Valjin- ono što nije, nije niti naplaćeno. Nebojša Rađenović- unutar groblja nije sve pokošeno od crkve. Svjetlana Valjin- to u Srbu je specifično, oni vode računa o javnim parcelama kad kose, crkveno nije javno. Nebojša Rađenović- utvrdite dokle se kosi, 5-6 metara od ograde nije pokošeno. Rajka Rađenović: kako je onda općina izbrojala koliko treba kositi ako se ne zna. Jedan dan su došli i nisu sve završili i više se nisu pojavili. Svjetlana Valjin- svaka zgrada ima svoju parcelu, to nije javna površina. Vijećnici s 7 ZA, 1 PROTIV, nitko uzdržan- većinom glasova (od 8 nazočnih vijećnika) donose

**Zaključak o usvajanju**

**Izvješća o izvršenju Programa održavanja komunalne infrastrukture**

**na području Općine Gračac za 2019. godinu**

koji se prilaže i sastavni je dio ovog zapisnika.

**Ad/3** Prijedlog Zaključka o usvajanju Izvješća o izvršenju Programa građenja komunalne infrastrukture na području Općine Gračac za 2019. godinu. Svjetlana Valjin: osvrnula bih se posebno na reciklažno dvorište, sve mora biti gotovo do 1. prosinca, do 15. kolovoza su radovi. Predsjednik otvara raspravu. Prijava za raspravu nema. Vijećnici s 7 ZA, 1 PROTIV, nitko uzdržan- većinom glasova (od 8 nazočnih vijećnika) donose

**Zaključak o usvajanju**

**Izvješća o izvršenju Programa građenja komunalne infrastrukture**

**na području Općine Gračac za 2019. godinu**

koji se prilaže i sastavni je dio ovog zapisnika.

**Ad/4** Prijedlog Zaključka o usvajanju Izvješća o realizaciji Programa utroška sredstava od prodaje obiteljske kuće ili stana u državnom vlasništvu na području Općine Gračac u 2019. godini. Svjetlana Valjin- dobili smo suglasnost na izvješće. Predsjednik otvara raspravu. Prijava za raspravu nema. Vijećnici s 8 ZA- jednoglasno (od 8 nazočnih vijećnika) donose

**Zaključak o usvajanju Izvješća o realizaciji Programa utroška sredstava**

**od prodaje obiteljske kuće ili stana u državnom vlasništvu na području Općine**

**Gračac u 2019. godini**

koji se prilaže i sastavni je dio ovog zapisnika.

**Ad/5** Prijedlog Zaključka o usvajanju Izvješća o realizaciji Programa utroška sredstava šumskog doprinosa za 2019. godinu. Svjetlana Valjin: na kraju godine smo nešto dobili više u odnosu na prije. Predsjednik otvara raspravu. Prijava za raspravu nema. Vijećnici s 7 ZA, 0 PROTIV, 1 uzdržan- većinom glasova (od 8 nazočnih vijećnika) donose

**Zaključak o usvajanju**

**Izvješća o realizaciji Programa utroška sredstava šumskog doprinosa za 2019. godinu**

koji se prilaže i sastavni je dio ovog zapisnika.

**Ad/6** Prijedlog Zaključka o usvajanju Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2019. godinu. Svjetlana Valjin ukratko objašnjava, s vremenom je sve manje neriješenih predmeta ostalo, tako da je i sredstava sve manje. Predsjednik otvara raspravu. Prijava za raspravu nema. Vijećnici s 7 ZA, 0 PROTIV, 1 uzdržan- većinom glasova (od 8 nazočnih vijećnika) donose

**Zaključak o usvajanju**

**Izvješća o realizaciji Programa utroška sredstava**

**naknade za zadržavanje nezakonito izgrađene zgrade u prostoru**

**za 2019. godinu**

koji se prilaže i sastavni je dio ovog zapisnika.

**Ad/7** Prijedlog Zaključka o usvajanju Izvješća o realizaciji Programa utroška sredstava od prodaje, zakupa, zakupa za ribnjake, prodaje i davanja na korištenje poljoprivrednog zemljišta i naknade za promjenu namjene poljoprivrednog zemljišta u vlasništvu Republike Hrvatske za 2019. godinu. Svjetlana Valjin ukratko iznosi. Predsjednik otvara raspravu. Nebojša Rađenović: koji su sklopili ugovor s općinom? Anka Šulentić: OPG Dukić, MDMS, Perica Keča, Barbara Đordić, ali ne s općinom. Vijećnici s 7 ZA, 0 PROTIV, 1 uzdržan- većinom glasova (od 8 nazočnih vijećnika) donose

**Zaključak o usvajanju**

**Izvješća o realizaciji Programa utroška sredstava**

**od prodaje, zakupa, zakupa za ribnjake, prodaje i davanja na korištenje**

**poljoprivrednog zemljišta i naknade za promjenu namjene poljoprivrednog**

**zemljišta u vlasništvu Republike Hrvatske za 2019. godinu**

koji se prilaže i sastavni je dio ovog zapisnika.

**Ad/8** Prijedlog Zaključka (o usvajanju Izvješća o lokacijama i količinama odbačenog otpada te troškovima uklanjanja odbačenog otpada na području Općine Gračac za 2019. godinu). Svjetlana Valjin- svake godine se u objedinjenom izvješću putem Zadarske županije dostavlja izvješće čiji je ovo sastavni dio. To je posao koji nikad ne prestaje, građani prijavljuju. Predsjednik otvara raspravu. Momir Japundžić- 26. 6. smo organizirali akciju Zelena čistka, naši volonteri se baš nisu odazvali, jedino njih nekoliko iz udruge iz Zrmanje. Vijećnici s 8 ZA- jednoglasno (od 8 nazočnih vijećnika) donose

**Zaključak**

koji se prilaže i sastavni je dio ovog zapisnika.

**Ad/9** Prijedlog Odluke o izmjenama i dopunama Odluke o osnivanju javne Vatrogasne postrojbe Gračac. Objašnjava Bojana Fumić: radi se prije svega o usklađivanju odluke još od osnivanja 1999. godine s novim Zakonom o vatrogastvu koji je na snazi od 1. siječnja 2020. godine, umjesto upravnog vijeća sada je vatrogasno vijeće, određene promjene u odnosu na način imenovanja i mandat zapovjednika te zamjenika zapovjednika. U odnosu na djelatnosti, osim onih iz Zakona o vatrogastvu, tu su i neke dodatne koje iznimno može obavljati, slijedom onoga što sama ustanova u prijedlogu Statuta predlaže. Bude li primjedbi od stane Hrvatske vatrogasne zajednice, uskladit će se. Predsjednik otvara raspravu. Prijava za raspravu nema. Vijećnici s 8 ZA- jednoglasno (od 8 nazočnih vijećnika) donose

**Odluku o izmjenama i dopunama**

**Odluke o osnivanju javne**

**Vatrogasne postrojbe Gračac**

koja se prilaže i sastavni je dio ovog zapisnika.

**Ad/10** Prijedlog Odluke o davanju prethodne suglasnosti na prijedlog Statuta Vatrogasne postrojbe Gračac. Bojana Fumić- dostavljen je prijedlog novog Statuta ustanove na suglasnost, izrađen je zbog donošenja novog zakona, dostavljen svima. Predsjednik otvara raspravu. Prijava za raspravu nema. Vijećnici s 8 ZA- jednoglasno (od 8 nazočnih vijećnika) donose

**Odluku o davanju prethodne suglasnosti na prijedlog**

**Statuta Vatrogasne postrojbe Gračac**

koja se prilaže i sastavni je dio ovog zapisnika.

**Ad/11** Prijedlog Godišnjeg provedbenog plana unapređenja zaštite od požara za područje Općine Gračac za 2020. godinu. Anka Šulentić ukratko objašnjava pisani prijedlog. Predsjednik otvara raspravu. Prijava za raspravu nema. Vijećnici s 8 ZA- jednoglasno (od 8 nazočnih vijećnika) donose

**Godišnji provedbeni plan unapređenja zaštite od požara za**

**područje Općine Gračac za 2020. godinu**

koji se prilaže i sastavni je dio ovog zapisnika.

**Ad/12** Prijedlog Plana operativne provedbe Programa aktivnosti u provedbi posebnih mjera zaštite od požara od interesa za Općinu Gračac u 2020. godini. Anka Šulentić ukratko objašnjava pisani prijedlog. Predsjednik otvara raspravu. Prijava za raspravu nema. Vijećnici s 8 ZA- jednoglasno (od 8 nazočnih vijećnika) donose

**Plan operativne provedbe Programa aktivnosti u provedbi posebnih**

**mjera zaštite od požara od interesa za Općinu Gračac u 2020. godini**

koji se prilaže i sastavni je dio ovog zapisnika.

**Ad/13** Prijedlog Zaključka (imenovanje mrtvozornika). Bojana Fumić objašnjava da je potreba imati mrtvozornika koji je nastanjen ovdje zbog dugotrajnih čekanja do kojih inače dolazi, predložena osoba je educirana i voljna prihvatiti dužnost. Predsjednik otvara raspravu. Prijava za raspravu nema. Vijećnici s 8 ZA- jednoglasno (od 8 nazočnih vijećnika) donose

**Zaključak**

koji se prilaže i sastavni je dio ovog zapisnika.

Kako više nije bilo tema za raspravu, predsjednik zaključuje sjednicu u 18, 55.

**ZAPISNIČAR: PREDSJEDNIK:**

**Bojana Fumić, mag. iur. Tadija Šišić, dipl. iur.**